b'\n_START_ARTICLE_\nKawasaki Ki-45 Toryu\n_START_SECTION_\nZa\xc4\x8detek proizvodnje\n_START_PARAGRAPH_\nLetalo je bilo prvi japonski dvomotorni lovec. Osnovna naloga lovca je bila podpora bombnikom, a te naloge ni nikoli zares upravi\xc4\x8dil. Bil je eno najbolj vsestranskih letal v japonskem arzenalu, saj je nastopal kot spremljevalni lovec, juri\xc5\xa1nik in no\xc4\x8dno lovsko letalo. Vlogo no\xc4\x8dnega lovca je dobil leta 1944, natan\xc4\x8dneje junija tega leta, ko so ga po nem\xc5\xa1kem vzoru predelali za ta namen in mu namestili dva mitraljeza, ki sta streljala navzgor (pod kotom 30 stopinj).Izdelanih je bilo 1701 letalo.\n_START_SECTION_\nUspehi letala\n_START_PARAGRAPH_\nZa razliko od ostalih japonskih lovcev je bilo to letalo precej neokretno. Prav iz tega razloga so ga kasneje za\xc4\x8deli predelovati in mu namenjati druge vloge, vloge lovcev pa so prepustili bolj okretnim, novej\xc5\xa1im enomotornim lovcem. Letalo je najbolj znano po tem, da je bil z njim izveden prvi namerni napad pilota kamikaze. To se je zgodilo 27. maja 1944 pred obalo Nove Gvineje.'